Gandia aprova una nova tanda de 73.000 euros en ajudes directes a col·lectius socials
07 abril 2025

## Gandia aprova una nova tanda de 73.000 euros en ajudes directes a col·lectius socials07 abril 2025Última actualització: 07 abril 2025

![](../gestion/img/004c6febf83534c0f02b5abc138a35b3b5db8aa72bd191beb90aaa34e7a0cd57.jpg)  
  

Les coportaveus del Govern local, **Alícia Izquierdo** i **Balbina Sendra**, han comparegut aquest migdia per fer l’habitual resum dels assumptes més destacats que s’han tractat a la Junta de Govern Local.

Així, la primera tinenta d’Alcaldia ha informat d’una nova tanda de subvencions directes, mitjançant conveni, a diferents col·lectius de la ciutat per ajudar-los en el desenvolupament de les seues tasques solidàries i socials. En primer lloc, 15.000 euros per a l’ONGD Globalmon. 16.250 € rebrà l’Associació Diversitat Física de Gandia, mentre que l’Aliança de Famílies Afectades per la Síndrome de Wolfram 3.500 €. El Col·lectiu LGTBIQ+ de la Safor, 8.000 €. Per la seua banda, l’associació Bunyols sense Fronteres, obté 25.000 €. Finalment, l’Associació Social Casa Amable de la Safor, 5.000 euros _«__per al seu pro__grama «Dones llum», iniciativa que_ _es desenvolupa en grups d'acompanyament psicosocial comunitaris, gràcies a la col·laboració de l'àrea de Sanitat de l'Ajuntament de Gandia i el departament de Salut de Gandia__»_.

Per una altra banda, s’hi ha informat de la delegació temporal de les competències d’Educació, Infància i Política lingüística en Alícia Izquierdo, mentre dure la baixa mèdica de la regidora d’Esther Sapena.

Finalment, Balbina Sendra ha anunciat la convocatòria dels Premis literaris Ciutat de Gandia 2025, dels més importants i prestigiosos en la nostra llengua. _«__Dotat amb un premi de 8.000 euros, el Premi Ausiàs March de Poesia arriba a la seua 65 edició, pels 57 anys del Joanot Martorell de Narrativa, que té un premi de 20.000 euros, dels quals 2.000 corren a compte d’Edicions 62, l’encarregada de publicar les obres guanyadores en les dues categories__»_.

[Twittear](https://twitter.com/share)